Antaŭ du jaroj estis lanĉita la poŝtelefona servo Amikumu, kiu ebligas al parolantoj de Esperanto, sed ankaŭ al parolantoj de aliaj lingvoj, trovi proksimajn samlingvanojn. Esperantistaj komencantoj estas daŭre la plej granda grupo de aliĝintoj, pli ol 6.700. Entute estas preskaŭ 12.000 parolantoj de Esperanto kaj preskaŭ 14.000 parolantoj de la angla inter la aliĝintoj. La parolantoj de la angla supozeble grandparte estas esperantistoj.
#000000
En aŭgusto 2017, la aplikaĵo Amikumu publikiĝis al ĉiuj (post ses monatoj, dum kiuj nur esperantistoj povis uzi ĝin). La aplikaĵo celis helpi homojn trovi proksimajn homojn kiuj ankaŭ parolas la saman lingvon. Por diskuti la nunan staton de la projekto, mi demandis Chuck Smith, la ĉefa teknika oficisto de Amikumu.
#000001
Libera Folio: Amikumu lanĉiĝis antaŭ du jaroj, kiel la aplikaĵo nun statas?
#000002
Kiom da homoj aliĝis al Amikumu? Kiom da ili aktive uzas ĝin?
#000004
– Pli ol 18.000 homoj aliĝis al Amikumu. Pli ol 3.000 ankoraŭ aktive (monate) uzas ĝin, pli ol ni atendis!
#000005
– Jen bildo de statistiko laŭ naskiĝjaro. Ni havas nur proksimajn GPS-lokojn por homoj, do ni nur malofte kalkulas la uzantaron laŭ landoj. Kiam ni laste kalkulis tion en 2018, la plej loĝataj landoj de Amikumanoj estis Usono, Brazilo, Germanio, Francio kaj poste Ĉinio.
#000007
Kiom el la uzantoj estas neesperantistoj kaj ĉu vi provas allogi parolantojn de iuj specifaj lingvoj?
#000008
– Eblas vidi lingvan statistikon publike en la retejo de Amikumu. Tie eblas vidi tamen, ke Esperanto estas la dua plej populara lingvo en Amikumu post la angla.  Ni provis alparoli alilingvajn komunumojn, sed verdire ne havis multe da sukceso tiurilate. Ne estas tiom granda deziro kontakti samlingvanojn de aliaj lingvoj simple.
#000009
Ĉu vi opinias ke la aplikaĵo sukcesis plenumi siajn celojn?
#000010
UEA en 2017 anoncis, ke ĝi investis 10.000 eŭrojn en Amikumu. Ĉu estis pliaj financaj kontribuoj de UEA? Ĉu UEA estonte povos rericevi la investitan monon, aŭ eĉ profiti el la investo?
#000012
Kiuj estis la plej grandaj defioj por Amikumu?
#000014
– La plej granda defio estas trovi aliajn komunumojn, kiuj ankaŭ bezonas apon kiel Amikumu.
#000015
Kiaj estas la estontaj planoj por Amikumu?
#000016
Alklaku por kunhavigi ĉe Twitter(Malfermiĝas en nova fenestro)Alklaku por kunhavigi ĉe Facebook(Malfermiĝas en nova fenestro)Alklaku por kunhavigi per Telegramo(Malfermiĝas en nova fenestro)
#000018
Mi treege ŝatas Amikumuon kaj intertempe uzas ĝin ofte plurfoje tage. En la Fluo plejparte por informi pri okazaĵoj rilate al esperanto kaj la klubo en mia urbo, por komenti kontribuojn de aliuloj kaj por foje publikigi memkreitan hajkon. En la privata sekcio mi intertempe kolektis pli ol 100 kontaktoj, kiujn mi plejparte trovis pere de la tria servo, la listo de Amikumu-anoj, ordigitaj laŭ ilia distanco al mi. Tiel mi kontaktis multajn antaŭe nekonatajn esperantistojn en (kaj en la proksimo de) Frankfurto ĉe Majno kaj invitis ilin al niaj eventoj. Ĝis nun mi instigis sukcese nur du al vizitoj en kunvenoj, tamen al multaj mi intertempe flegas oftajn konversaciojn, kaj du estas pli ol nulo.
Kiam mi somere en 2018 traine traveturis Francujon, mi ekkontaktis 80 esperantistojn, el kiuj 20 reagis kaj unu ankoraŭ regule interŝanĝas ideojn kun mi, kaj ni ja invitis unu la alian viziti kun la tuta familio. Kiam mi ĉi-jare provis fari la saman en norda Germanujo, la rezulto estis, ke mi je mia unua tago en Hamburgo jam partoprenis ĝardenfeston inter 20 esperantistoj, kiujn mi antaŭe ĉiuj ne estis konantaj. Kaj hodiaŭ mi i.a. alskribis Kanadanon, kiu estas membro de la LKK por la venontjara UK ein Montrealo, por demandi al li, ĉu li povas rekomendi hotelon en Montrealo kaj ĉu oni povas eĉ defore iel subteni la LKK-on.
Resume, miaopinie, la plej granda manko de Amikumu estas, ke la plej multaj esperantistoj ankoraŭ ne uzas ĝin. La dua plej grava manko estas, ke multaj ja registriĝas, sed ne aŭ maloftege ĝin uzas. Ili plejparte estas ankaŭ tiuj, kiuj ne skribas profilan tekston, do ne informas pri si mem, ne enŝovas foton kaj ofte eĉ ne nomon (ili skribas ekz-e "Freneza nubo!" aŭ "djfyejdj"). Tiajn uzulojn mi alskribas, kaj sugestas, ke ili skribu ion kaj enmetu foton, se eĉ nur de ilia kato, ĉar tio multe pli belas ol nenio. Kelkaj reagas, foje pozitive, kelkaj ne. Ni vidu, kiel la afero evoluos. Por mi, la apo jam nun estas preskaŭ ne plu malhavebla.
#000020
Antaux cxirkaux unu horo, mi skribis longan komenton kiel rimarkigon al tiu raporto pri Amikumu (tre pozitivan). Gxis nun, gxi ne publikigxis, mi ne vidas gxin. Gxi "atendas moderigon"... Sed tiel oni ne povas starigi diskutadon. Mi nun komprenas, kial tiom malmultaj personoj skribas komentojn cxi tie. Kie mi dum la lastaj jaroj skribis komentojn, ili tuj aperas (heise.de, ktp).
Mi ankaux volis enmeti profilfoton de mi. Sed anstataux simple klaki al la framo, trovi la dosieron sur mia PK kaj elekti la foton, mi devige uzu Gravataron, kreu konton, kaj estu minacota ke la foto tie registrita "sekvos" min je cxiu retpagxo. Do, ankaux neniu foto 🙁
#000021
Nu, jen la egocentrismo de nia juna generacio. 😉
#000023
En mia regiono de suda Usono, Amikumu apenaŭ utilas. Homoj emas ne respondi aŭ reagi, aŭ se jes, nur unufoje.
#000028
Mi tamen ja kredas ke UEA devus rehavi la monon kiun ĝi "pruntis" aŭ "investis" al Amikumu (mi neniam ricevis klaran respondon de la CO pri la aranĝo, malgraŭ pluraj enketoj). Se UEA simple "donis" la monon, jen la fino.
#000032
Mi dufoje deŝutis la programon kaj dufoje viŝis ĝin: ĝi montriĝis senutila por mi. Mi emfazas "por mi": tio ne signifas, ke la programo en si mem estas senutila. Kontraŭe, mi apogas ĝian ekziston.
#000034
Tamen la programo ja povus simple resti en la telefono kaj dormi la dormon de la justuloj, ĉu ne? Ĉe sufiĉa telefonspaco ĝi ja ne ĝenas. Nu, tamen. Mi foje ricevis mesaĝon de nekonato pri mi ne memoras kiu stultaĵo. Mi, malĝentitulo, aŭdacis respondi la mesaĝon nur post kelkaj tagoj. La momenton de mia respondo mi mem elektas, mi naive pensis. Mi tuj rericevis remesaĝon... kaj tuj post kelkaj minutoj ankoraŭ plian mesaĝon plendantan "Kaj Javier denove ne respondas!". Pardonu? Ĉu mi havas ajnan DEVON respondi (saĝajn aŭ absurdajn) mesaĝojn? Kaj, krome, respondi tuj? Alie riproĉo kaj hontigo tujas? Ne dankon, mi mem decidas pri la ĉuo kaj la kiamo de miaj respondoj. Mi ne bezonas portadi programon en la poŝo por esti je la tuja dispono de (ĝeniĝemaj) aliuloj. Mi sentis ĉiujn tiujn entrudiĝojn rekta spamo. Per tio la glaso superpleniĝis.
#000036
amikumu eble vastigus sian publikon en aliaj homgrupoj, por kiuj la lingvo estas kerna.
#000040
Vi ĉion diris, mia kara! Al mi ekzemple estus tre utile havi apon kiu kunigu latinparolantoj (ne nur en Italio, sed ie ajn).
Laŭ mi mankis al Amikumu tion, kaj ankaŭ la eblecon ke vi mem reguligu la diametron kiun via apo atingos.
#000043
Dezirinde estus, ke Amikumu funkciu ankaŭ en komputilo, ne nur en saĝtelefono. Enmomente mi preferas Facebook Messenger por sendi mesaĝojn al aliaj Esperantistoj. Tie mi povas uzi la grandan klavaron de mia portebla komputilo.
#000044
Ankaŭ mi deziras ke Amikumu funkcius en komputilojn. Mi ege preferas grandan klavaron.
#000045
Laŭ mia sperto Amikumu plej bone funkcias kun homoj, kiujn oni jam konas, sed pri kies momenta proksimeco aŭ planoj oni ne scias. Unufoje ekz. okaze de profesia vojaĝo mi povis aliĝi al agrabla vespero kun amikoj – tre utilas la "fluo" tiucele. Foje mi simple uzas ĝin por interŝanĝi mesaĝon aŭ foton, se aliaj mesaĝiloj ne estas konvenaj.
#000046
Tio sxajnas interesa programo! Bedauxrinde mi ne povas trovi gxin sur F-droid. Cxu estas planoj por disponibligi la programon por uzantoj de libera programaro?
#000051
La programo estas neniel libera. Oni eĉ ne scias, kiel ĝi uzas oniajn datumojn. Tio estis ial konscia decido de Evildea kaj Chuck Smith.
#000052
Amikumu bone funkcias en mia poŝtelefono, kaj povas helpi nian vojaĝon por trovi lokajn esperantistojn, sed post forlaso de la lokoj aŭ reveno hejmen, mi ne povas trovi la kontaktintojn kaŭze de malproksimeco. Ĉu eblas noti tiujn kontaktintojn kiel amikojn registritajn en sia adresaro?
#000054
Jubileoj kaj memordatoj en februaro 2023Anna Löwenstein: Niaj atingoj kaj malsukcesoj dum 2022UK-108: 772 aliĝintoj el 51 landoj
#000060
Aliĝi al 400 aliaj abonantoj
#000062